b'\n_START_ARTICLE_\nAllens regel\n_START_PARAGRAPH_\nAllens regel er en biologisk regel af Joel Asaph Allen i 1877, som postulerer at kroppens former og proportioner for endoterme (varmblodede) dyrearter varierer efter klimaets temperatur ved enten, at minimere overfladeareal for at mindske varmetabet i kolde klimaer eller maksimere eksponeret overfladeareal for, at maksimere varmetab i varme klimaer. Reglen forudser, at endoterme dyreater fra varme klimaer normalt har \xc3\xb8rer, haler, ben, tryne, etc., som er lange og tynde for at afgive varme, mens tilsvarende arter fra kolde klimaer oftest har kortere og tykkere versioner af disse kropsdele for at undg\xc3\xa5 varmetab.\n_START_SECTION_\nForklaring\n_START_PARAGRAPH_\nAllens regel forudsiger, at endoterme (varmblodet) dyrearter med samme kropsvolumen b\xc3\xb8r have forskellige overfladearealer, som vil enten st\xc3\xb8tte eller hindre deres varmeafgivelse._NEWLINE_Diagrammet til h\xc3\xb8jre viser to rektangul\xc3\xa6re prismer, der hver best\xc3\xa5r af otte terninger. Hver terning indeholder en kubisk volumenenhed og hver af overfladerne af terninger er et kvadrat arealenhed. Et rektangul\xc3\xa6rt prisme, der er to terninger bred, en terning lang og fire terninger h\xc3\xb8j vil have et volumen p\xc3\xa5 8 enheder og et overfladeareal p\xc3\xa5 28 enheder\xc2\xb2. Et sammensat terning, der er to terninger bred, to terninger lang og to terninger h\xc3\xb8j vil have den samme volumen p\xc3\xa5 8 enheder men et overfladeareal p\xc3\xa5 kun 24 enheder\xc2\xb2._NEWLINE_I kolde klimaer, forudsiger Allens regel, at dyr skal have forholdsvis lave forhold imellem overfladeareal og volumen. Fordi dyrene i kolde klimaer har behov for at bevare s\xc3\xa5 meget varme som muligt, forudsiger Allens regel, at de b\xc3\xb8r have en lav overfladeareal til volumenforhold for minimere overfladearealet, og derved give dem mulighed for at fastholde mere varme._NEWLINE_I varme klimaer, forudsiger Allens regel, at dyr skal have forholdsvis h\xc3\xb8je forhold imellem overfladeareal og volumen. Da dyr med lavt overfladeareal til volumenforhold overophedes hurtigt, forudsiger Allens regel , at dyr i varme klimaer, b\xc3\xb8r have h\xc3\xb8j overfladeareal til volumen-forhold for at maksimere areal og derved giver dem mulighed for at afgive mere varme.\n_START_SECTION_\nEksempler\n_START_PARAGRAPH_\nMennesker synes at f\xc3\xb8lge de teoretiske forudsigelser man kan drage ud fra Allens regel. Mennesker der stammer fra koldere regioner har en tungere kropsbygning i forhold til deres kropst\xc3\xb8rrelse og kortere lemmer for at undg\xc3\xa5 varmetab, mens mennesker der stammer fra varmere regioner har en lettere bygning i forhold til deres h\xc3\xb8jde og l\xc3\xa6ngere lemmer for at for\xc3\xb8ge varmetab. Isbj\xc3\xb8rnen har t\xc3\xa6tbygget lemmer og meget korte \xc3\xb8rer, der er i overensstemmelse med forudsigelserne af Allens regel for at undg\xc3\xa5 varmetab. Bestande af samme art fra forskellige breddegrader kan ogs\xc3\xa5 f\xc3\xb8lge Allens regel.'